På Øvre Råel ligger Søndre Slagen kirke. Den kommunale Råelåsen barnehage åpnet i 2006, og den private Betania barnehage flyttet til Råel i 2002. I de tidligere fabrikklokalene til SABA (senere SCA Hygiene Products) er det nå en rekke mindre bedrifter som holder til. Hovedbygningen, som da fungerte som lager, brant ned til grunnen i 2015. Det er også en rørleggerbedrift og dagligvarehandel på Øvre Råel.